Ny finansiel regulering for fondsmæglerselskaber

Opdatering for februar måned 2025

|  |
| --- |
| **OVERBLIK** |
| Opdateret redegørelse om praksis for egnethedsvurderinger: [link](#A)  Niveau 2-forordning under DORA om indberetninger: [link](#B)  Niveau 2-forordning under DORA om format m.v. for indberetninger: [link](#C)  Niveau 2-forordning om meddelelse inden levering af kryptoaktivtjenester: [link](#D)  Niveau 2-forordning om format m.v. for meddelelse inden levering af kryptoaktivtjenester: [link](#E)  Nye gennemsigtighedsberegninger fra ESMA: [link](#F) |
| 1. **DANSK REGULERING** |
| * 1. **Love** |
| (Intet nyt) |
| * 1. **Bekendtgørelser m.v.** |
| **Praksis for Finanstilsynets egnethedsvurderinger 2025**  Finanstilsynet har opdateret sin redegørelse fra 2024 om praksis for egnethedsvurderinger af ledende medarbejdere. I redegørelsen er indarbejdet ny praksis fra det forgangne år.  (Offentliggjort den 5. februar 2025, [link](https://www.finanstilsynet.dk/nyheder-og-presse/nyheder-og-pressemeddelelser/2025/feb/praksis-for-finanstilsynets-egnethedsvurderinger-2025-)) |
| 1. **EU-REGULERING (forordninger)** |
| * 1. **Niveau 1** |
| (Intet nyt) |
| * 1. **Niveau 2** |
| **Kommissionens delegerede forordning (EU) 2025/301 af 23. oktober 2024 om supplerende regler til Europa-Parlamentets og Rådets forordning (EU) 2022/2554 for så vidt angår reguleringsmæssige tekniske standarder, der præciserer indholdet af og fristerne for den indledende underretning, den foreløbige og endelige rapport om større IKT-relaterede hændelser og indholdet af den frivillige underretning om væsentlige cybertrusler**  Denne niveau 2-forordning under DORA fastsætter nærmere regler om rapportering om IKT-relaterede hændelser og frivillige underretninger om væsentlige cybertrusler, som foretages af finansielle enheder (herunder fondsmæglerselskaber). Forordningen træder i kraft den 12. marts 2025.  (Offentliggjort den 20. februar 2025, [link](https://eur-lex.europa.eu/legal-content/DA/TXT/?uri=OJ:L_202500301))  **Kommissionens gennemførelsesforordning (EU) 2025/302 af 23. oktober 2024 om gennemførelsesmæssige tekniske standarder for anvendelsen af Europa-Parlamentets og Rådets forordning (EU) 2022/2554 for så vidt angår de standardformularer, -modeller og -procedurer, som de finansielle enheder skal bruge til indberetning af en større IKT-relateret hændelse og til underretning om en væsentlig cybertrussel**  Denne niveau 2-forordning under DORA fastsætter nærmere regler om rapportering om IKT-relaterede hændelser. Forordningen træder i kraft den 12. marts 2025.  (Offentliggjort den 20. februar 2025, [link](https://eur-lex.europa.eu/legal-content/DA/TXT/?uri=OJ:L_202500302))  **Kommissionens delegerede forordning (EU) 2025/303 af 31. oktober 2024 om supplerende regler til Europa-Parlamentets og Rådets forordning (EU) 2023/1114 for så vidt angår reguleringsmæssige tekniske standarder, der præciserer de oplysninger, der skal fremlægges af visse finansielle enheder i meddelelsen om deres hensigt om at levere kryptoaktivtjenester**  Denne niveau 2-forordning under MICAR fastsætter nærmere regler om de oplysninger, der skal indgives til den kompetente myndighed af enheder (herunder fondsmæglerselskaber), der ønsker at levere kryptoaktivtjenester. Forordningen træder i kraft den 12. marts 2025.  (Offentliggjort den 20. februar 2025, [link](https://eur-lex.europa.eu/legal-content/DA/TXT/?uri=CELEX:32025R0303))  **Kommissionens gennemførelsesforordning (EU) 2025/304 af 31. oktober 2024 om gennemførelsesmæssige tekniske standarder for anvendelse af Europa-Parlamentets og Rådets forordning (EU) 2023/1114 for så vidt angår standardformularer, -modeller og -procedurer for meddelelser fra visse finansielle enheder om deres hensigt om at udbyde kryptoaktivtjenester**  Denne niveau 2-forordning under MICAR fastsætter nærmere regler om de oplysninger, der skal indgives til den kompetente myndighed af enheder (herunder fondsmæglerselskaber), der ønsker at levere kryptoaktivtjenester. Forordningen træder i kraft den 12. marts 2025.  (Offentliggjort den 20. februar 2025, [link](https://eur-lex.europa.eu/legal-content/DA/TXT/?uri=OJ:L_202500304)) |
| 1. **RETNINGSLINJER FRA ESA’ERNE** |
| * 1. **EBA** |
| (Intet nyt) |
| * 1. **ESMA** |
| **ESMA offentliggør resultaterne af de årlige gennemsigtighedsberegninger for egenkapitalinstrumenter og egenkapitallignende instrumenter**  Beregningerne finder anvendelse fra den 7. april 2025.  Der er i øjeblikket 1.283 likvide aktier og 1.003 likvide aktielignende instrumenter, bortset fra aktier, der er underlagt gennemsigtighedskrav i henhold til MiFID II/MiFIR.  (Offentliggjort den 28. februar 2025, [link](https://www.esma.europa.eu/press-news/esma-news/esma-publishes-results-annual-transparency-calculations-equity-and-equity-2)) |

*Denne oversigt over ny finansiel regulering er udvalgt af Equity Law Advokatanpartsselskab ud fra regulering, der retter sig direkte til fondsmæglerselskaber og deres holdingvirksomheder. Oversigten er en informationstjeneste og udgør ikke juridisk rådgivning, og Equity Law Advokatanpartsselskab påtager sig ikke ansvar for fejl eller mangler.* Et billede, der indeholder person, mur, menneske, indendørs

Automatisk genereret beskrivelse

*Oversigten er redigeret af advokat Camilla Søborg,* [*cas@equitylaw.dk*](mailto:cas@equitylaw.dk)*, tlf. 53500914, som du kan rette henvendelse til, hvis du har kommentarer eller spørgsmål.*

Et billede, der indeholder Font/skrifttype, Grafik, logo, tekst

Automatisk genereret beskrivelse

Equity Law Advokatanpartsselskab,CVR-nr. 42512273, Strandvejen 60, DK-2900 Hellerup